Document ID: 32005R0105

KOMISIJAS REGULA (EK) Nr. 105/2005
(2004. gada 17. novembris),
ar ko groza Padomes Regulu (EK) Nr. 1420/1999 un Komisijas Regulu (EK) Nr. 1547/1999 attiecībā uz dažu atkritumu veidu sūtīšanu uz Ķīnu un Saūda Arābiju
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 1. februāra Regulu (EEK) Nr. 259/93 par uzraudzību un kontroli attiecībā uz atkritumu pārvadājumiem Eiropas Kopienā, ievešanu tajā un izvešanu no tās (1), un jo īpaši tās ar 17. panta 3. punktu,
ņemot vērā Padomes 1999. gada 29. aprīļa Regulu (EK) Nr. 1420/1999, ar kuru nosaka kopējus noteikumus un procedūras, kas piemērojamas dažu atkritumu veidu sūtīšanai uz dažām valstīm, kuras nav ESAO valstis (2), un jo īpaši tās 3. panta 5. punktu,
tā kā:
(1)
Saūda Arābijas Karalistes Aizsardzības un aviācijas ministrijas Metereoloģijas un vides administrācija 2003. gada 4. augustā nosūtīja Eiropas Komisijai pieprasījumu parasto komerciālo darījumu sarakstā (“zaļais saraksts”) iekļaut arī GH 014 apakšgrupu “poliuretāna putu atkritumi, atgriezumi un atliekas, kas nesatur hlorfluorogļūdeņražus”.
(2)
Ķīnas Tautas Republikas Pārstāvniecība Eiropas Kopienās 2004. gada 13. maijā nosūtīja Eiropas Komisijai pieprasījumu labot to atkritumu sarakstu Komisijas Regulas (EK) Nr. 1547/1999 (3) D pielikumā, kuriem netiek piemērotas Padomes Regulā (EEK) Nr. 259/93 paredzētās kontroles procedūras. Šajā labotajā sarakstā uzskaitītie atkritumi tāpat kā iepriekš pirms transportēšanas tiks pakļauti papildu pārbaudēm Ķīnas varas iestāžu pārziņā.
(3)
Saskaņā ar Regulas (EEK) Nr. 259/93 17. panta 3. punktu komiteja, kas nodibināta ar 18. pantu Padomes 1975. gada 15. jūlija Direktīvā 75/442/EEK par atkritumiem (4), par Saūda Arābijas un Ķīnas oficiālajiem pieprasījumiem tika informēta 2004. gada 2. aprīlī un 2004. gada 18. maijā.
(4)
Lai ņemtu vērā jauno situāciju šajās valstīs, ir nepieciešams vienlaicīgi grozīt Regulu (EK) Nr. 1420/1999 un Regulu (EK) Nr. 1547/1999.
(5)
Šajā regulā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar Direktīvas 75/442/EEK 18. pantu,
IR PIEŅĒMUSI ŠO REGULU.
1. pants
Regulas (EK) Nr. 1547/1999 D pielikumu groza atbilstīgi šīs Regulas I pielikumam.
2. pants
Regulas (EK) Nr. 1420/1999 A pielikumu groza atbilstīgi šīs Regulas II pielikumam.
3. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 17. novembrī

Labels: 3
1
18
20